Historici dokázali, že tajomný rád templárov pôsobil aj na území Slovenska. Na naše územie prišli v 14. storočí za vlády Gejzu II. a usídlili sa v Stoličnom Belehrade. Maďarské historické pramene označujú ako sídla templárov Oravu, Piešťany, Bardejov, Sučany, Komárno, Trenčín alebo Ilavu. Ich mocné kláštory stáli v Banskej Štiavnici, Blatnici, Eberharde. Vojenskú jednotku a sídlo mali aj na hrede v Slovenskej Ľupči. Zmienky o templároch nachádzame aj ľudových povestiach v Podhradí a Sučanoch. Označovaní sú ako červení mnísi.

Zaujímavá je aj informácia z Ludrovej- Kútov. Leží tam hrobka Johannesa Gottfrieda von Herberstein, majstra templárov, ktorý umrel pri svojej návšteve v Uhorsku v roku 1230 za veľmi nejasných okolností. Miesto sa nachádza na kopci označovanom ako Mních.

Na území obce Vyhne tiež leží kláštor templárskych mníchov. Mnísi veľmi rýchlo spoznali kvalitu miestnej vody, a tak sa stali prvými vyhnianskymi pivovarníkmi.

Z ďalších zaujímavostí o tomto tajuplnom ráde na našom území môžeme ešte uviesť:

* Boli zakladateľmi na Slovensku obľúbenej tradície pitia a predaja burčáku. V stredovekých listinách nájdeme aj podrobný opis jeho liečivých vlastností.
* Slávneho renesančného vynálezcu Leonarda da Vinciho predčili ľupčianski templári, v spisoch ktorých boli nájdené prvé opisy zariadení na lietanie.
* Templári si z orientálnych krajín priniesli aj vedomosti o balzamovaní tela. Takto dochované sú aj ostatky Johannesa Gottfrieda von Herberstein na Mníchu.
* Vo Vyhniach boli nájdené uzatvárateľné fľaše na prevoz piva označené symbolom templárskeho kríža.
* Je predpoklad, že v najstarších štôlňach v Štiavnických vrchov sa nachádza časť pokladu templárov, ktorý vyviezli počas útoku na ich rád Filipom IV. Pekným.
* Za bylinkárskou/ olejkárskou tradíciou Oravy je možné vidieť takisto templárske vedomosti v oblasti prírodných vied a liečiteľstva.
* Prirodzený spôsob uchovávania potravín za pomoci tzv. pasterizácie takisto nepochádza od známeho Luisa Pasteura, ale od templárov- pivovarníkov.
* Nazaujímavejšie je stredoveké nariadenie Lex Templarisiensis, nachádzajúce sa v Ostrihomskom biskupskom archíve, ktoré z nejasných príčin udeľuje templárom na území Uhorska (teda aj Slovenska) mimoriadne výsady podobné výsadám vysokej šľachty.